Ο **Τζίμι Γιακούπ Ντουρμάζ**, γνωστός και ως *Τζίμι Τούμα* (γεννήθηκε στις 22 Μαρτίου 1989 στην πόλη Έρεμπρο της Σουηδίας), είναι Σουηδός επαγγελματίας διεθνής ποδοσφαιριστής, συριακής καταγωγής, ενώ έχει και τουρκική ιθαγένεια. Αγωνίζεται ως μέσος με τη φανέλα της ΑΙΚ. 

Έχει συγγένεια με τον Ντέιβιντ Ντουρμάζ και τον Σαρμπέλ Τούμα, που είναι αμφότεροι ποδοσφαιριστές.

Σταδιοδρομία
------------

### Ξεκίνημα και Μάλμε

Ο Τζίμι Τούμα έκανε τα πρώτα του βήματα στο χώρο του ποδοσφαίρου το 2001 σε ηλικία 12 ετών, όταν και εισήχθη στις ακαδημίες της ΒΚ Φόργουορντ, τοπική ομάδα της γενέτειράς του Έρεμπρο. Ο Τούμα παρέμεινε στην ομάδα νέων της ΒΚ Φόργουορντ μέχρι και το 2005, χρονιά την οποία προβιβάστηκε στην πρώτη ομάδα του σουηδικού συλλόγου. Ο Τούμα έπαιρνε τακτικά συμμετοχές στη ΒΚ Φόργουορντ, κυρίως αγωνιζόμενος ως αλλαγή. Στην ομάδα του Έρεμπρο παρέμεινε μέχρι το 2008, έχοντας πραγματοποιήσει συνολικά 35 εμφανίσεις και έχοντας παράλληλα καταφέρει να επιτύχει και τέσσερα γκολ.

Κατά τη μεταγραφική περίοδο του Ιουλίου του 2008, ο Τζίμι Τούμα πήρε μεταγραφή, ως ελεύθερος, στην επίσης σουηδική Μάλμε. Κατά τη διάρκεια της αγωνιστικής περιόδου 2008-09, ο Τζίμι Τούμα, πραγματοποίησε πολύ λίγες συμμετοχές στο πρωτάθλημα Σουηδίας (9) όλες ως αναπληρωματικός, αγωνιζόμενος, συνολικά, μόλις 177 λεπτά. 

Το 2009, ο Τζίμι αποφάσισε να αλλάξει το επώνυμό του, το οποίο και έκανε "Ντουρμάζ", αντί για "Τούμα".

Κατά τη διάρκεια της προετοιμασίας της Μάλμε για την αγωνιστική περίοδο 2009-10, ο Ντουρμάζ, έδειξε να βρίσκεται σε εξαιρετική κατάσταση με αποτέλεσμα να λογίζεται πλέον ως παίκτης της αρχικής ενδεκάδας της ομάδας. Η σεζόν 2009-10 ήταν πολύ καλή τόσο για τον ίδιο τον παίκτη (28 συμμετοχές, 2 γκολ) όσο και για την ομάδα του, τη Μάλμε, η οποία κατάφερε να κατακτήσει το Πρωτάθλημα Σουηδίας του 2010. Ο Ντουρμάζ παρέμεινε στη Μάλμε για άλλα δύο χρόνια, χωρίς ωστόσο να καταφέρει να κατακτήσει κάποιον ακόμα τίτλο. Συνολικά, με την ομάδα της Μάλμε, την τετραετία 2008-12, ο Ντουρμάζ πραγματοποίησε στο Πρωτάθλημα Σουηδίας 91 εμφανίσεις (τις περισσότερες ως βασικός), ενώ κατάφερε να πετύχει και 14 γκολ.

### Γκεντσλερμπιρλιγκί

Το καλοκαίρι του 2012 η Γκεντσλερμπιρλιγκί κατέθεσε πρόταση ύψους 580.000 ευρώ στη διοίκηση της Μάλμε για την απόκτηση των δικαιωμάτων του Ντουρμάζ, η οποία και έγινε αποδεκτή με τον παίκτη να γίνεται για πρώτη φορά στην καριέρα του κάτοικος Τουρκίας. Ο Ντουρμάζ υπέγραψε για τρία χρόνια και γρήγορα πήρε φανέλα βασικού στην τουρκική ομάδα. Το 2014, κι ενώ είχαν προηγηθεί δύο γεμάτες χρονιές του Ντουρμάζ, στο πρωτάθλημα Τουρκίας με τη φανέλα της Γκεντσλερμπιρλιγκί (61 εμφανίσεις, 11 γκολ).

### Ολυμπιακός

Το καλοκαίρι του 2014, ο Ολυμπιακός Πειραιώς κατέθεσε πρόταση ύψους 2.000.000 ευρώ για την απόκτηση του παίκτη. Η πρόταση έγινε αποδεκτή από τη διοίκηση του τουρκικού συλλόγου, και ο Ντουρμάζ ταξίδεψε στην Ελλάδα για λογαριασμό της Πειραϊκής ομάδας. Στις 22 Αυγούστου 2014 ο Ολυμπιακός ανακοίνωσε τη μεταγραφή του παίχτη.

Στον Ολυμπιακό έκανε το ντεμπούτο του στις 30 Αυγούστου 2014, εναντίον της ομάδας του Παναιτωλικού, το σκορ σε εκείνον τον αγώνα ήταν 1-1. Στις 13 Σεπτεμβρίου, ξανά σε αγώνα πρωταθλήματος, με αντίπαλο τον ΟΦΗ (3-0), ο Ντουρμάζ σκόραρε για πρώτη φορά, φορώντας τη φανέλα του Ολυμπιακού. Ενώ το ντεμπούτο του στο Τσάμπιονς Λιγκ το έκανε στην 1 Οκτώβρη 2014, εναντίον της Μάλμε, το τελικό σκορ, σε εκείνον τον αγώνα ήταν 2-0, υπέρ της. Ο Ντουρμαζ, το πρώτο του χατ τρικ με τη φανέλα του Ολυμπιακού το έκανε στις 28 Ιανουαρίου 2015, σε έναν αγώνα Κυπέλλου, με αντίπαλο τον Τύρναβο, σε αυτόν τον αγώνα μοίρασε και 3 ασίστ, ενώ το τελικό σκορ του αγώνα ήταν 8-0.

Διεθνής σταδιοδρομία
--------------------

Ο Τζίμι Ντουρμάζ έχει πραγματοποιήσει 8 συμμετοχές με την Εθνική Σουηδίας Κ21, χωρίς όμως να έχει καταφέρει να πετύχει κάποιο γκολ.

Σήμερα, ο Ντουρμάζ είναι διεθνής με την Εθνική Σουηδίας ανδρών, με την οποία έχει πραγματοποιήσει μέχρι στιγμής 17 συμμετοχές, ενώ έχει καταφέρει να πετύχει και ένα γκολ. Το ντεμπούτο του με την εθνική Σουηδίας το πραγματοποίησε στις 8 Φεβρουαρίου 2011 σε φιλικό αγώνα με αντίπαλο την Κύπρο ενώ το πρώτο του γκολ με την εθνική ομάδα της χώρας του το πέτυχε στις 23 Ιανουαρίου 2012 στο νικηφόρο αγώνα της Σουηδίας με αντίπαλο την εθνική ομάδα του Κατάρ Κ23 (0-5 το σκορ).

Τίτλοι
------

**Μάλμε**
* Πρωτάθλημα Σουηδίας: 2010

**Ολυμπιακός**
* Κύπελλο Ελλάδας: 2015
* Πρωτάθλημα Ελλάδας: 2015, 2016

Παραπομπές
----------

1. ↑  «Ur ilskan växte årets stora succé». Αρχειοθετήθηκε από το πρωτότυπο στις 2014-11-25.. Ανακτήθηκε στις 2014-09-23.
2. ↑  «David Durmaz om mötet med sin nya klubb» (στα σουηδικά). *svenskafans.com* (Svenska Fans). 2008-10-14.. Ανακτήθηκε στις 2012-06-28. . Jimmy also holds a Turkish passport.
3. 1 2 3  «Το προφίλ του Τζίμι Ντουρμάζ». *Sport24.gr*. Ανακτήθηκε στις 24 Σεπτεμβρίου 2014.
4. 1 2 3  «Τζίμι Ντουρμάζ: Ένα "εργαλείο" στα χέρια του Μίτσελ». *Contra.gr*. Ανακτήθηκε στις 24 Σεπτεμβρίου 2014.
5. ↑  «Τζίμι, το... αλάνι!». *SportDay.gr*. Αρχειοθετήθηκε από το πρωτότυπο στις 8 Ιουλίου 2014. Ανακτήθηκε στις 24 Σεπτεμβρίου 2014.
6. ↑   *Παίκτης του Ολυμπιακού ο Ντουρμάζ*, 2014-08-22, ανακτήθηκε στις 2014-08-22
7. ↑  «Παναιτωλικός - Ολυμπιακός 1-1». *Contra.gr*.
8. ↑  «Ολυμπιακός - ΟΦΗ 3-0». *Contra.gr*. Ανακτήθηκε στις 24 Σεπτεμβρίου 2014.
9. ↑  «Μάλμε-Ολυμπιακός 2-0». *Contra.gr*. 2014. Ανακτήθηκε στις 22 Δεκεμβρίου 2014.
10. ↑  Γιώργος Περπερίδης (28 Ιανουαρίου 2015). «Ολυμπιακός - Τύρναβος 8-0». Sport24.gr. Ανακτήθηκε στις 29 Ιανουαρίου 2015.
11. ↑  «Debuten som gav Durmaz mersmak» (στα σουηδικά). *sydsvenskan.se* (Sydsvenskan). 2011-02-08. Αρχειοθετήθηκε από το πρωτότυπο στις 2011-02-12.. Ανακτήθηκε στις 2012-06-28.
12. ↑  «Qatar U23 0-5 Sweden». *WhatsTheScore.com*. Ανακτήθηκε στις 24 Σεπτεμβρίου 2014.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Το προφίλ του Ντουρμάζ στο transfermarkt.co.uk
* Scoresway.com Profile
* Malmö FF Profile
* SvFF profile
* Προφίλ στο Olympiacos.org

|  |  |  |  |  |
| --- | --- | --- | --- | --- |
| 

| π • σ • ε
Εθνική Σουηδίας – Euro 2016 |
| --- |
|  |
|  | 
* 1 Ίσακσον
* 2 Λούστιγκ
* 3 Γιόχανσον
* 4 Γκράνκβιστ
* 5 Όλσσον
* 6 Φόρσμπεργκ
* 7 Λάρσον
* 8 Έκνταλ
* 9 Σέλστρεμ
* 10 Ιμπραΐμοβιτς (c)
* 11 Μπεργκ
* 12 Όλσεν
* 13 Γιάνσον
* 14 Λίντελεφ
* 15 Χίλιεμαρκ
* 16 Βέρνμπλουμ
* 17 Αουγκούστινσον
* 18 Λεβίτσκι
* 19 Κούγιοβιτς
* 20 Γκουιντέτι
* 21 Ντουρμάζ
* 22 Ζενγκίν
* 23 Κάλγκρεν
* Προπονητής: Χάμρεν
 |

 |

|  |  |  |  |
| --- | --- | --- | --- |
| 

| π • σ • ε
Εθνική Σουηδίας – Μουντιάλ 2018 |
| --- |
|  |
| 
* 1 Όλσεν
* 2 Λούστιγκ
* 3 Λίντελεφ
* 4 Γκράνκβιστ (c)
* 5 Όλσσον
* 6 Αουγκούστινσον
* 7 Λάρσον
* 8 Έκνταλ
* 9 Μπεργκ
* 10 Φόρσμπεργκ
* 11 Γκουιντέτι
* 12 Γιόνσον
* 13 Σβένσον
* 14 Χελάντερ
* 15 Χίλιεμαρκ
* 16 Κραφτ
* 17 Κλάεσον
* 18 Γιάνσον
* 19 Ροντέν
* 20 Τόιβονεν
* 21 Ντουρμάζ
* 22 Τελέν
* 23 Νόρντφελτ
* Προπονητής: Άντερσον
 |

 |